מחר (שישי, 14:00) בהיכל הקונכייה: מארחים את הפועל חולון במשחק שיפתח את המחזור הרביעי בליגת העל. מתכוננים.
זה היה קרוב, אבל פספוס בהתקפה האחרונה של המשחק מנע מאיתנו לרשום ניצחון היסטורי על אלופת המדינה ביום שני האחרון. ולמרות זאת, אנחנו עדיין נמצאים בצמרת הטבלה, עדיין נושמים אוויר פסגות, ומחר – אחרי משחקי הליגה הרביעי העונה – עדיין נרצה להיות שם. בשביל זה אנחנו צריכים שתבואו לדחוף אותנו קדימה.
המפגש עם הפועל חולון במסגרת משחקי המחזור הרביעי בליגת העל הוקדם ליום שישי בשל השתתפותה של היריבה בליגת האלופות של פיב”א, אולם ההיסטוריה שלנו עם ימי שישי מהשנה האחרונה היא סיבה נהדרת להמשיך ולשמור על המומנטום, ועל המאזן החיובי.
את הפועל חולון כבר הספקנו לפגוש העונה, פעמיים. בפעם הראשונה זה היה במשחק אימון בקונכייה, בפעם השנייה – ברבע גמר גביע ווינר, שם ניצחנו 77:73. על הקווים בחולון עומד, זו עונה שלישית ברציפות, המאמן הותיק דן שמיר ובין חברי הסגל תמצאו את הקומבו-גארד קאליף וויאט (27, 1.93), שחזר הקיץ לקדנציה שנייה במועדון אחרי שהתאושש מפציעה קשה (17.3 נקודות), הפורוורד דקוואן ג’ונס (28, 2.03) ששיחק בעבר ב- NBA ומוביל עד כה את קלעי הקבוצה (22.7 נק’ למשחק) והפורוורד דריון אטקינס (26, 2.03).
גם הסגל הישראלי של חולון כולל לא מעט שחקנים משמעותיים, בהם הפורוורד גיא פניני (35, 2.00) שכבר עבר כמעט הכל בכדורסל הישראלי, הסווינגמן עמית שמחון (29, 1.98), הקלעי שלומי הרוש (31, 1.85) והפורוורד-סנטר הישראלי-אמריקאי טי.ג’יי קליין (24, 2.06).
הפועל חולון עומדת עד כה בליגה על מאזן של שני נצחונות מול הפסד בודד (לנהריה במחזור הפתיחה). במחזור האחרון ניצחה בביתה את הפועל אילת, 108:102, לאחר שתי הארכות (דקוואן ג’ונס 29 נקודות, קאליף וויאט 21 נקודות).
קצת סטטיסטיקות לקראת המשחק: הפועל חולון היא קבוצת ההתקפה הטובה בליגה, והיא עומדת על ממוצע של 99 נקודות לערב. אנחנו נמצאים במקום החמישי עם 84 נקודות בממצע למשחק. המפגש השבוע יהיה בין שתי הקבוצות הטובות בליגה בקליעה מחוץ לקשת: חולון קולעת 12.7 נקודות בממוצע למשחק (46%) מול 12.3 שלנו (43%).
סמאג’ כריסטון ודקוואן ג’ונס האורח נמצאים עד כה בצמרת טבלת מלך הסלים של הליגה. קוק במקום השני עם 22.7 נקודות למשחק, כריסטון חמישי עם 18.3. טיילור בראון ממשיך להוביל את חוטפי הליגה עם 4.7 חטיפות בממוצע למשחק, ג’אקים דונלדסון חמישי בטבלת מלך הריבאונדים (8) וטראוויס ווריק התמקמם שני בטבלת מלך הסלים הישראלי, עם 16.7 נקודות למשחק.